stanford-oval/wikipedia huggingface dataset:
Gaëtan Englebert

| Henkilötiedot |
| --- | --- | --- | --- |
Syntymäaika: 11. kesäkuuta 1976 (ikä 48)
Syntymäpaikka: Liège, Belgia
Pelipaikka: keskikenttäpelaaja
Pituus: 179 cm
Seurat
| Vuodet | Seura | O | (M) |
| 1996–1997 | Liège | 32 | (6) |
| 1997–1999 | Sint-Truiden | 66 | (4) |
| 1999–2008 | Club Brugge | 254 | (22) |
| 2008–2010 | Tours | 74 | (2) |
| 2010–2011 | Metz | 21 | (0) |
| 2011–2012 | Coxyde | 20 | (0) |
| Yhteensä | Yhteensä | 467 | (34) |
Maajoukkue
| 2001–2006 | Belgia | 9 | (0) |
 Seurajoukkueuran tilastot kattavat vain kansalliset sarjat.
Gaëtan Englebert (s. 11. kesäkuuta 1976 Liège, Belgia) on belgialainen ammattilaisuransa lopettanut jalkapalloilija. Pelipaikaltaan hän oli keskikenttäpelaaja.
Englebert edusti valtaosan urastaan belgialaista Club Bruggea, jossa hän pelasi yhdeksän kautta ja yhteensä 254 Belgian pääsarjan ottelua. Hän voitti seurassa Belgian-mestaruuden kausina 2002–2003 ja 2004–2005 sekä Belgian cupin kausina 2001–2002, 2003–2004 ja 2006–2007. Englebert pelasi Belgian pääsarjassa lisäksi kaksi kautta ja 66 ottelua Sint-Truidenissa. Belgian alemmilla sarjatasoilla hän edusti Liègeä ja Coxydea. Ulkomailla Englebert pelasi kolmen kauden ajan edustaen Toursia ja Metziä yhteensä 95:ssä Ranskan Ligue 2:n ottelussa.
Belgian maajoukkueessa Englebert pelasi kahdeksan ottelua vuosina 2001–2003 ja yhden vuonna 2006. Hän oli mukana MM-kilpailuissa 2002.
Gaspar Núñez de Arce
Aiheesta muualla

Kuvia tai muita tiedostoja aiheesta Gaspar Núñez de Arce Wikimedia Commonsissa
Gaspar Núñez de Arce, Real Academia Española (espanjaksi)
Archibald Yell

Archibald Yell
Archibald Yell (9. elokuuta 1797 – 23. helmikuuta 1847) oli yhdysvaltalainen demokraattisen puolueen poliitikko. Hän toimi Arkansasin osavaltion toisena kuvernöörinä vuosina 1840–1844.
Yell syntyi Pohjois-Carolinassa ja muutti lapsena vanhempineen Tennesseehen. Hän oli prikaatikenraali ja sai surmansa Buena Vistan taistelussa.
Antoine Chrysostome Quatremère de Quincy

François Bonneville: Quatremère de Quincy
Antoine Chrysostome Quatremère de Quincy (28. lokakuuta 1755 Pariisi – 28. joulukuuta 1849 Pariisi) oli ranskalainen arkeologi, taidekriitikko, taidehistorioitsija ja poliitikko.
Quatremère de Quincy oli maineikas tiedemies, kun häntä Ranskan vallankumouksen neljäntenä vuonna syytettiin osallisuudesta rojalistien kapinaan 13. päivänä vendemiaire-kuuta (5. lokakuuta 1796). Hänet tuomittiin kuolemaan, mutta armahdettiin jonkin ajan päästä. Seuraavana vuonna hänet valittiin Viidensadan neuvostoon Seinen departementista, mutta hänen oli paettava Saksaan osallistuttuaan uudelleen rojalistien toimintaan. Ranskan olojen rauhoituttua hän palasi ja hänet nimitettiin vuonna 1800 Seinen neuvoston pääsihteeriksi.
Luovuttuaan poliittisista tehtävistä hän aloitti 1806 suuren taidesanakirjan (Dictionnaire de l'Académie des Beaux-arts) toimitustyön. Vuosina 1816–1839 hän toimi Taideakatemian (Académie des Beaux-Arts) sihteerinä ja vuonna 1818 hänestä tuli Kansalliskirjaston arkeologian professorin viran haltija. Tehtävässään hän joutui varjelemaan arkeologisten löytöjen koskemattomuutta esimerkiksi keisari Napoleonin keräilyvimmalta. Quatremère de Quincy kirjoitti lukuisia arkeologian ja arkkitehtuurin alan julkaisuja. Vuosina 1788–1825 hän toimitti arkkitehtuurin sanakirjaa Dictionnaire d'Architecture. Hän palasi vielä lyhyeksi aikaa politiikkaan vuonna 1820.
Teoksia

1788-1825 : « Dictionnaire d'architecture » de l'Encyclopédie méthodique, éd. Panckoucke, 3 vols., Paris, 1788/1825
1791 : Considérations sur les arts du dessin en France, suivies d'un plan d'Académie ou d'École publique et d'un système d'encouragement
1796 : Lettres sur les préjudices qu'occasionnerait aux arts et à la science le déplacement des monuments de l'art de l'Italie
1803 : De l'Architecture égyptienne considérée dans son origine, ses principes et son goût, et comparée sous les mêmes rapports à l'architecture grecque
1814 : Le Jupiter olympien, ou l'Art de la sculpture antique, Didot frères, Paris
1815 : Considérations morales sur la destination des ouvrages de l'art, ou de l'influence de leur emploi sur le génie et le goût de ceux qui les produisent ou qui les jugent…
1823 : Essai sur la nature, le but et les moyens de l'imitation dans les beaux-arts
1824 : Histoire de la vie et des ouvrages de Raphaël
1827 : De l'Universalité du beau et de la manière de l'entendre
1829 : Monuments et ouvrages d'art antiques restitués d'après les descriptions des écrivains grecs et latins (2 osaa)
1830 : Histoire de la vie et des ouvrages des plus célèbres architectes du XIe siècle jusqu'à la fin du XVIIIe, accompagnée de la vue du plus remarquable édifice de chacun d'eux
1832 : Dictionnaire historique d'architecture, contenant dans son plan les notions historiques, descriptives, archéologiques, biographiques, théoriques, didactiques et pratiques de cet art, 2 osaa, Paris. (Tämä teos on osittain uusi versio edellisestä Sanakirjasta, erityisesti kahden ensimmäisen osan artikkeleiden osalta.)
1834 : Canova et ses ouvrages
1837 : Essai sur l'idéal dans ses applications pratiques aux arts du dessin
1839 : Histoire de la vie et des ouvrages de Michel-Ange Buonarroti.
Armas Yöntilä

Armas Otto Rafael Yöntilä (ent. Lindstedt; 26. huhtikuuta 1892 Helsinki – 1. heinäkuuta 1979 Helsinki) oli suomalainen diplomaatti.
Yöntilä suoritti filosofian maisterin tutkinnon vuonna 1919 ja opiskeli muun muassa Jenassa 1914, Besaconissa 1922 ja Haagissa 1923. Hän toimi ulkoasiainhallinnon palveluksessa attaseana Pariisissa 1919–1921, ulkoministeriön toisena sihteerinä 1921–1922, ensimmäisenä sihteerinä 1922–1923, jaostosihteerinä 1923–1927 ja jaostopäällikkönä 1927–1928. Hän oli lähetystösihteerinä ja -neuvoksena Berliinissä 1929–1934 ja asiainhoitajana ja pääkonsulina Prahassa 1934–1937. Sen jälkeen hän oli ulkoministeriön Kansainliiton osaston osastopäällikkönä vuodet 1938–1940 ja jälleen diplomaattina: ensin pääkonsulina Brysselissä 1940, sitten Hampurissa 1940–1942. Hän siirtyi asiainhoitajaksi Zagrebiin vuosiksi 1942–1944. Ulkoministeriössä hän jaostopäällikkö 1946–1947,  apulaisosastopäällikkö 1947–1952, sen jälkeen asiainhoitaja ja pääkonsuli Pretoriassa 1952–1957 ja suurlähettiläs Kööpenhaminassa 1957–1959. Yöntilä toimi muun muassa Parlamenttien välisen liiton Suomen ryhmän sihteerinä vuosina 1921–1927 sekä vaalilautakunnan puheenjohtajana Saarin kansanäänestyksessä 1935.
Yöntilän tytär oli lehtitoimittaja Leila Kalliala.
Teokset

Parlamenttien välinen liitto – ja maailmansodan jälkeen pidetyt eduskuntien väliset konferenssit. Porvoo: WSOY, 1924.
La Législation finlandaise sur les minorités nationales et confessionelles. 1924
Aiheesta muualla

Kuka kukin on 1954
Archie Cash

Archie Cash on belgialaisen käsikirjoittaja Jean-Marie Brouyèren ja piirtäjä Malikin (William Tai) luoma toimintasarjakuva. Sarja alkoi ilmestyä vuonna 1971 Spiroussa ja kahta vuotta myöhemmin Dupuisin kustantamina albumeina. Albumeja ilmestyi vuoteen 1988 mennessä yhteensä viisitoista. Niistä kahta Brouyère ei kirjoittanut vaan hänen sijastaan Terence (Thierry Martens) vuonna 1983 ja Smit le Bénédict seuraavana vuonna. Suomeksi julkaistiin Ruudussa Kauhujen herra vuonna 1974 ja Zombien karnevaalit vuonna 1975.
Archie Cashin hahmon esikuvana oli käytetty Charles Bronsonia.
Arpaisten ulkoilu- ja vaellusreitti

Arpaisten ulkoilu- ja vaellusreitin logo.
Saarisen taukopaikka ja laavu Ähtärissä Arpaisten reitin varrella.
Arpaisten ulkoilu- ja vaellusreitti on 55 kilometrin pituinen vaellusreitti Soinissa ja Ähtärissä.
Reitin keskus on Arpainen-järven rannalla sijaitseva Arpaiskämppä, jonka läheisyydessä on sauna ja nuotiopaikka. Arpaiskämpän on rakentanut ähtäriläinen Kaarle Leppäkangas vuonna 1925. Arpaiskämpältä on noin 28 kilometrin matka reitin molempiin lähtöpisteisiin. Lähtöpisteet sijaitsevat Soinissa lähellä keskustaa Lauttosen virkistysalueella ja Ähtärissä eläinpuiston läheisyydessä.
Arpaiskämpän lisäksi reitin varrella on useita taukopaikkoja. Soinin osuudella sijaitsevat Saarilammin laavu sekä nuotiopaikkoina Kaihiharju, Läskilampi ja Löytöjoki. Ähtärin osuudella on Niemisjoen varrella Nuutinkosken kota, Ohrakosken kota ja Ohrakosken laavu sekä osuuden puolivälissä Saarisen laavu.
Arpaisten ulkoilu- ja vaellusreitti on osa Euroopan E6-kaukovaellusreittiä. Arpaisen alueella Soinin ja Ähtärin rajalla sijaitseva Ison Koirajärven harju on luokiteltu Natura 2000 -suojelualueeksi.
Aiheesta muualla

Arpainen.fi: Arpaisten ulkoilu- ja vaellusreitin verkkosivut (suomeksi, englanniksi, saksaksi, venäjäksi)
Gaëtane Thiney

Gaëtane Thiney
Gaëtane Thiney (s. 28. lokakuuta 1985 Troyes) on ranskalainen jalkapalloilija, pelipaikaltaan keskikenttäpelaaja.
Thiney on pelannut Ranskan naisten maajoukkueessa MM-kilpailujen 2019 päättyessä 161 maaottelua ja tehnyt niissä 58 maalia. Hän on edustanut maajoukkuetta MM-kilpailuissa 2011, 2015 ja 2019 sekä olympiakisoissa 2012. MM-kilpailuissa 2011 hän teki kaksi maalia ja olympiakisoissa 2012 yhden, ja molemmissa Ranska sijoittui neljänneksi. Thiney on pelannut myös vuosien 2009, 2013 ja 2017 EM-kilpailuissa, joista ensin mainitussa hän teki yhden maalin ja vuoden 2013 kisoissa maalin puolivälieräottelun rangaistuspotkukilpailussa Tanskaa vastaan (Tanska voitti 2–4).
Seuratasolla Thiney edusti FCF Juvisy -seuraa vuosina 2008–2017 ja siirtyi sitten Paris FC:n joukkueeseen.
Argonaut

Argonaut voi tarkoittaa seuraavia:
Argonaut Software, videopelejä kehittävä yritys
USS Argonaut, kahden Yhdysvaltain laivaston sukelluslaivan nimi
Argonaute, useiden ranskalaisten alusten nimi
Toronto Argonauts, kanadalainen jalkapalloseura
HMS Argonaut (1782), 64-tykkinen kolmannen luokan linjalaiva
HMS Argonaut (1898), Diadem-luokan panssariristeilijä
HMS Argonaut (61), Dido-luokan kevyt risteilijä
HMS Argonaut (F56), Leander-luokan fregatti
Automaattiset vakauttajat

Taloustieteessä automaattiset vakauttajat, joskus myös automaattiset stabilisaattorit, tarkoittavat valtion budjetin meno- ja tuloeriä jotka liikkuvat suhdannevaihteluihin nähden vastasyklisesti. Nopean talouskasvun aikaan valtion verotulokertymät kasvavat nopeasti ja työttömyysturva ym. sosiaalimenot laskevat, jolloin yksityinen sektori menettää tuloja ja joutuu yhä suuremman verokuorman maksajaksi.
Taloustaantumassa tapahtuu päinvastainen ilmiö: valtion verotulot laskevat ja sen maksamat sosiaaliturvamenot nousevat jolloin valtio tukee yksityissektorin tuloja entistä enemmän omilla budjettimenoillaan ja rasittaa sitä entistä vähemmän veroillaan. Näin automaattiset vakauttajat toimivat kansantaloudessa suhdannevaihteluita tasaavana voimana.
Argon maanvyöry

Vyöryn tapahtumapaikka Badahšan Afganistanin kartalla.
Argon maanvyöry tapahtui 2. toukokuuta 2014 Argon piirikunnassa Koillis-Afganistanissa Badahšanin maakunnassa. Maanvyöry tapahtui syrjäisellä ja vuoristoisella seudulla. Arviot kuolleiden määrästä vaihtelivat sadoista muutamiin tuhansiin. Noin tuhat taloa vaurioitui, 300 niistä jäi suoraan mutavyöryn alle.
Gary Kikaya

| Mitalit | Mitalit | Mitalit |  |
| --- | --- | --- | --- |
|  Gary Kikaya |  Gary Kikaya |  Gary Kikaya |  |
Maa:   Kongon demokraattinen tasavalta
Miesten yleisurheilu
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Pronssia | Budapest 2004 | 400 m |  |
| Afrikan-mestaruuskilpailut  | Afrikan-mestaruuskilpailut  | Afrikan-mestaruuskilpailut  |  |
|  Kultaa | Bambous 2006 | 400 metriä |  |
|  Pronssia | Nairobi 2010 | 400 metriä |  |
Gary Kikaya (s. 4. helmikuuta 1980, Lubumbashi, Zaire) on kinshasankongolainen 400 metrin juoksija.
Kikaya voitti 2003 sisäratojen NCAA-mestaruuden 400 metrillä, mutta karsiutui samana vuonna Pariisin MM-kisoissa matkan välierissä ajalla 44,99. Seuraavana vuonna hän voitti MM-pronssia Budapestin sisäratojen MM-kisoissa ja karsiutui Ateenan olympialaisissa välierissä. Helsingin MM-kisoissa 2005 hän karsiutui välierissä. Vuonna 2006 hän voitti 400 metrillä Afrikan-mestaruuden. Myöhemmin samana vuonna hän juoksi IAAF:n yleisurheilufinaalissa toiseksi ajalla 44,10. Aika oli uusi Afrikan-ennätys. Kauden lopussa hän sijoittui yleisurheilun maailmancupissa toiseksi. Seuraavana vuonna hän pääsi Osakan MM-kisoissa välieriin, mutta putosi nytkin jatkosta, ja juoksi IAAF:n yleisurheilufinaalissa neljänneksi. Vuonna 2008 hän karsiutui Pekingin olympialaisten välierissä ja sijoittui kuudenneksi IAAF:n yleisurheilufinaalissa. Seuraavana vuonna hänet hylättiin Berliinin MM-kisojen alkuerissä, mutta hän oli IAAF:n yleisurheilufinaalin viides.
Ennätykset

200 metrin juoksu: 20,40 (2006)
300 metrin juoksu: 31,95 (2005)
400 metrin juoksu: 44,10 (2006)
Gorehound

| Gorehound |
| --- | --- |

 Gorehound-lehden numero 6 kansi
Lehtityyppi:  aikakauslehti
Aihealue:  science fiction, fantasia ja novellit
Julkaisija:  Dark Fantasy ry
Perustettu:  1990
Lakkautettu:  2000
Päätoimittaja:  ks. artikkeli
Sitoutuneisuus:  sitoutumaton
Kotikunta:  Lahti
Kotimaa:  Suomi
Kieli:  suomi
Gorehound on vuosina 1990–2000 Suomessa julkaistu elokuva-alan aikakauslehti. Lehti keskittyi erityisesti kauhu-, kultti- ja underground-elokuviin.
Lahtelainen elokuvalehti sai julkaisijakseen vuonna 1992 yhdistyksen nimeltä Dark Fantasy ry, joka toimi aktiivisesti silloista videosensuuria vastaan. Yhdistys luovutti vuonna 1998 Suomen hallitukselle sensuuria vastustaneen 20 000 nimeä sisältäneen adressin.
Kun vuonna 2001 laki muuttui koskemaan enää vain aikuisille tarkoitettuja elokuvia, oli Gorehound saavuttanut osittain päämääränsä. Gorehoundin lopetettua jatkoivat osittain samat toimittajat valtavirran elokuviin enemmän keskittyneen elokuvalehti Hohdon julkaisemista.
Päätoimittajat

Freddy K. (N:o 1–4)
Tommi Koivula (N:o 5–11)
Mikko Aromaa (N:o 12, 14, 16, 18, 20, 22–34)
Jukka Halttunen (N:o 13, 15, 17, 19, 21)
Aiheesta muualla

Dark Fantasyn Gorehound sivut Internet Archivessa (-1999)
Hohdon Gorehound sivut Internet Archivessa (1999-)
Argonauta

Argonauta voi viitata jonkin seuraavista:
Argonauta, tursaiden lahkoon kuuluva suku, johon kuuluu mm. laji paperivene
Argonauta (1798), 80-tykkinen linjalaiva
Argonauta (1806, kuunari), kuunari
Argonauta (1806), 74-tykkinen linjalaiva
Argonauta-luokka, toisen maailmansodan aikainen sukellusveneluokka
R.Smg. Argonauta, Argonauta-luokan sukellusvene
As (Unix)

as (lyhenne sanoista assembler) on Unix-käyttöjärjestelmän assembler-kääntäjän nimi.
Ohjelman ensimmäisen version Unixia varten teki Ken Thompson PDP-7:lle käyttöjärjestelmän kehityksen varhaisessa vaiheessa. Ensimmäinen versio oli hyvin minimalistinen, joka tuotti kiinteällä nimellä (a.out) ohjelman joka oli suoraan ajettavissa. Myöhempi PDP-11:n alustalle tehty versio noudatti DEC:in PAL-11R-kääntäjän syntaksia.
Unixia siirrettäessä Interdata 8/32 -tietokoneelle assembler-kääntäjä oli yksi asia, joka ei ollut siirrettävissä: muun muassa tavujärjestys ja liukulukumuoto poikkesivat PDP-11:ssä käytetystä ja kääntäjän piti toimia eri tavoin riippuen siitä, kummalla alustalla sitä ajettiin.
VAX-11:ssä toteutetun Berkeley Unixin (BSD) as:n pääasiallinen käyttötapaus oli kääntää C-kielen kääntäjän tuottamaa ohjelmakoodia, ja se sisälsi vain vähän myönnytyksiä ihmisten kirjoittaman koodin tuelle.
as käyttää niin sanottua AT&T-syntaksia, jota myös useat muut assembler-kääntäjät tukevat, mutta joka eroaa Intelin käyttämästä syntaksista.
Vaihtoehtoisia toteutuksia ovat muun muassa GNU-projektin GNU Assembler ja nasm. Merkittäviä eroja syntaksissa ovat muun muassa:
lähde- ja kohdeoperandin järjestys
välittömät arvo-operandit: $-merkin käyttö AT&T-syntaksissa (movl $4, %eax)
rekisterioperandien etumerkki: %-merkin käyttö AT&T-syntaksissa (movl $4, %eax)
operaation muuttujan koko: b, w ja l -liitteiden käyttö operaatiokoodin perässä (esim. movl)
välittömien hyppykäskyjen muoto: $section, $offset
Aiheesta muualla

What is int 80h? (englanniksi)
Introduction to UNIX assembly programming (englanniksi)
PAL-11R Assembler Programmer's Manual (PDF) (englanniksi)
As-salam al-malaki al-urdoni

| As-salam al-malaki al-urdoni |
| --- | --- |
 Jordanian vaakuna
Valtio:   Jordania
Säveltäjä:  Abdul Qadir al-Tanir
Sanoittaja:  Abdul Munim al-Rifai
   Kansallislaulu Yhdysvaltain laivaston soittokunnan esittämänä 
As-salam al-malaki al-urdoni (arab. السلام الملكي الأردني‎) on Jordanian kansallislaulu ja samalla maan kuningashymni. Laulu otettiin käyttöön 1946. Laulun on sanoittanut jordanialainen runoilija, ja sittemmin pääministeri, Abdul Munim al-Rifai ja säveltänyt Abdul Qadir al-Tanir.
Kansallislaulun sanat

| Arabiaksi | Translitterointi |
| --- | --- |
عاش المليك عاش المليك ساميا ً مقامهُ خافقاتٍ في المعالي أعلمامه: A-Sha-al Maleek A-Sha-al Maleek Sa-Mi-yan-ma-qa mu-ho Kha-fi-qa-tin fil ma-ali a-lam m-hu
نحن أحرزنا المنى يوم أحييت لنا نهضتةٌ تحفزنا تتسامى فوق هامِ الشهب: Nahnu ahrazna al muna Yawma ahyayta lana Nahdaton tahfixona Tatasama fawqa hami ash-shohobi
يا مليك العرب لك من خير نبي شرف في النسب حدثت عنه بطون الكتب: Ya malika al-arabi Laka min khayri nabi Sharafon fil nasabi Haddathat anhubutuno al-kotobi
الشباب الأمجد جندك المجند عزمه لا يخمد فيه من معناك رمز الدأب: Ash-shababul amjadu Junduka al-mujannadu Azmuhu la yakhmadu Fehee min ma'naka ramzu al-da'abi
يا مليك العرب لك من خير نبي شرف في النسب حدثت عنه بطون الكتب: Ya malika al-arabi Laka min khayri nabi Sharafon fil nasabi Haddathat anhubutuno al-kotobi
دمت نورا ً وهدى في البرايا سيدا هانئا ممجدا تحت أعلامك مجد العرب: Domta nooran wa huda Fil baraya sayyida Hani'an mumajjada Tahta a'lamuka majdol arabi
يا مليك العرب لط من خير نبي شرف في النسب حدثت عنه بطون الكتب: Ya malika al-arabi Laka min khayri nabi Sharafon fil nasabi Haddathat anhubutuno al-kotobi
Arash Labaf

| Arash Labaf |
| --- | --- |

Henkilötiedot
Syntynyt: 23. huhtikuuta 1977 (ikä 47) Teheran, Iran
Ammatti:  Laulaja, tanssija, tuottaja, näyttelijä
Muusikko
Aktiivisena:  2005–
Tyylilajit:  Pop, Persialainen pop, Hip hop, R&B, Pop folk
Levy-yhtiöt:  Warner Music Group
Aiheesta muualla
arash.com ja www.arash.com
  [ Muokkaa Wikidatassa ] [ ohje ]  
Arash Labaf (s. 23. huhtikuuta 1977 Teheran, Iran) on ruotsalais-iranilainen laulaja, tanssija ja tuottaja.
Varhaisvaiheet ja yksityiselämä

Arash Labaf kasvoi Teheranissa, Iranissa kymmeneen ikävuoteen asti, jolloin hän ja hänen perheensä muuttivat Uppsalaan, Ruotsiin. Viisi vuotta myöhemmin he muuttivat Malmöhön. Arashin debyyttialbumin, Arash, julkaisi Warner Music Group kesäkuussa 2005, juuri kun hän oli suorittanut lukion. Ensimmäisen levyn singlet, "Boro Boro" ("Go Away") ja "Temptation" (featuring Rebecca Zadig) olivat hittibiisejä ympäri Eurooppaa, ja musiikkivideotkin olivat hittimenestyksiä.
Arashilla on kaksi nuorempaa veljeä, Ashkan Labaf, joka on lääketieteen dosentti ja Arsalan Labaf, joka on Arashin itsensä tavoin tanssija.
Arashin ensimmäiset lapset, kaksoset, syntyivät 2012.
Ura

Arash on myynyt kultaa viidessä eri maassa: Saksassa, Venäjälla, Sloveniassa ja Kreikassa ensimmäisellä levyllään, Arash, ja Ruotsissa samaiselta levyltä singlellään "Boro Boro". Kyseinen single esiintyi myös elokuvassa "Bluffmaster". Arash on tehnyt pienen roolin kyseisessä elokuvassa DJ:nä, joka laulaa "Buro Buro"n. Arash on kerännyt suosiota ympäri Eurooppaa. Vuonna 2008 hän julkaisi toisen studioalbuminsa, Donya. Arash edusti Azerbaidžania vuoden 2009 Eurovision laulukilpailussa itse säveltämällään ja sanoittamallaan kappaleella "Always", jossa oli mukana myös Aysel Teymurzadə. Kilpailun finaalissa he sijoittuivat kolmanneksi 207 pisteellä.
Yhteistyöt

Arashin ensimmäisessä hitissä "Temptationissa" oli mukana myös ruotsalainen laulaja Rebecca Zadig. Arash on tehnyt kappaleesta myös soolon, mutta duo Rebecca Zadigin kanssa teki Arashin paljon paremmin tunnetuksi.
Toinen yhteistyö tapahtui intialais-iranilais-pakistanilais-tanskalaisen laulajan Aneelan (Anila Mirza) kanssa hitissä "Chori Chori".
Arash, Aneela ja Rebecca Zadig tekivät yhteistyötä laulussa "Bombay Dreams".
Arash on julkaissut "Temptationista" venäjänkielisen version "Vostotšnyje skazki" (feat. Blestjaštšie), josta tuli iso hitti Venäjällä.
DJ Aligator ilmaantui Arashin musiikkivideolla "Music is My Language" tuottajana ja räppärinä.
Arashin biisissä "Suddenly" on mukana Rebecca Zadig.
Arashin vuoden 2006 albumilla (Crossfade), Arash, DJ Aligator ja Shahkar Bineshpajoo tekivät laulun Iranin jalkapallomaajoukkueelle, joka osallistui vuoden 2006 jalkapallon maailmanmestaruuskilpailuihin.
Arash julkaisi maaliskuussa 2008 kolmannen albuminsa, "Donya", josta julkaistiin kaksi singleä: "Donya", jossa oli mukana Shaggy, sekä single "Kandi", jossa oli mukana Lumidee.
Levyltä "Donya" hän on tähän asti julkaissut kappaleet Donya (feat. Shaggy), Suddenly (feat. Rebecca), Kandi (feat. Lumidee), Pure Love (feat. Helena) ja  Dasa Bala (feat. Timbuktu). Arash julkaisi myös uuden biisin nimeltään Melody.
Diskografia > Studioalbumit

Arash (2005)
Sisällys:
1. Boro Boro
2. Yalla
3. Tike tike kardi
4. Baskon (feat. Timbuktu)
5. Arash (feat. Helena)
6. Temptation (feat. Rebecca)
7. Bombay dreams (feat. Aneela ja Rebecca)
8. Behnaz
9. Man o to
10. Salamati
11. Music is my language (feat. Dj Aligator)
12. Ey yar begoo (feat. Ebi)
13. Tike Tike kardi (Payami Lounge)
14. Temptation (CMN Remix) (feat. Rebecca)
15. Boro Boro (Bollywood Cafe Mix)
Donya (2008)
Sisällys:
1. Intro
2. Donya (feat. Shaggy)
3. Suddenly (feat. Rebecca)
4. Miduni Midunam
5. Kandi (feat. Lumidee)
6. Pure Love (feat. Helena)
7. Naro
8. Chori Chori (feat. Aneela)
9. Laf Laf
10. Joone Man
11. Tanham
12. Doset Nadaram
13. Dasa Bala (feat. Timbuktu Yag)
14. Donya (Payami Break Mix)
Superman (2014)
Sisällys:
1. One Day (feat. Helena)
2. Sex Love Rock n Roll (SLR)" (feat. T-Pain)
3. Tekoon Bede
4. Superman (feat. Nyanda)
5. Ba Man Soot Bezan
6. She Makes Me Go (feat. Sean Paul)
7. Doga Doga (feat. Medina)
8. Ma Bala (feat. Nynda)
9. Delhore
10. Melody
11. Broken Angel (feat. Helena)
12. Che Konam
13. On Est La
14. Boro Boro (feat. Nexus)
15. Sex Love Rock n Roll (SLR) (Basshunter Remix) (feat. T-Pain)
16. One Day (Golden Star Mix) (feat. Helena)
17. Iran Iran World Cup 2014
Diskografia > Remix-albumit

Crossfade (The Remix Album) (2006)
Sisällys:
1. Iran Iran
2. Arash (MintmanRemix)
3. Tike Tike Kardi (DJ Aligator Remix)
4. Temptation (CMN Remix)
5. Mano o Too (Feat Lucia)
6. Boro Boro (Payami Funky Sunday Remix)
7. Temptation (Russian Version with Blestjashie)
8. Arash (English Version)
9. Tike Tike Kardi (Balkan Fanatics Remix)
10. Baskon (100% Persian Version)
11. Bego Ey Yaar Bego (New Version)
12. Boro Boro (Saba Rock Remix)
13. Arash (Payami Vocal Club)
14. Tike Tike Kardi (Sodaclub Remix)
15. Temptation (Payami Club)
16. Pure Love
17. Boro Boro (Feat Aneela Indian Version)
18. Baskon (Russian Version Bonus)
Garden Grove

| Garden Grove |
| --- | --- |
 Crystal Cathedral
 Garden Grove
 Koordinaatit: 33°46′44″N, 117°57′37″W 
Valtio:  Yhdysvallat
Osavaltio:  Kalifornia
Piirikunta:  Orange
Perustettu:  1874
Pinta-ala:  
 – Kokonaispinta-ala:  46,55 km²
Korkeus:  27 m
Infobox OKVirheellinen NIMI-arvo: 
Garden Grove on 170 000 asukkaan kaupunki Yhdysvalloissa, Kalifornian osavaltiossa, noin 40 km kaakkoon Los Angelesista. Se vaurioitui pahoin ensin vuoden 1916 tulvassa ja sitten vuoden 1933 maanjäristyksessä. Kaupunki kasvoi toisen maailmansodan jälkeen, kun sodasta palaavia rintamamiehiä asettui sinne asumaan.
Philip Johnsonin ja John Burgeen suunnittelema Crystal Cathedral (kristallikatedraali) kuuluu kaupungin arvorakennuksiin.
Aiheesta muualla

Kuvia tai muita tiedostoja aiheesta Garden Grove Wikimedia Commonsissa